open-index/open-wikipedia-markdown huggingface dataset:
Čanbajšanj

**Čanbajšanj** (kineski: *長白山地*, *Changbai Shan*, korejski: *Changbaek-sanjulgi*) je veliki planinski masiv na granici Sjeverne Koreje i kineskih provincija Liaoning i Jilin. Ime masiva na kineskom znači *Zauvijek Bijele planine*, a na korejskom *Planine bijelih vrhova*.

## Geografija i geologija
Masiv Čanbajšanj prostire se po osi sjeveroistok-jugozapad sve do poluotoka Liaodonga i Shandonga u Žutom moru. Gorje se geološki sastoji uglavnom od drevnih granitnih i metamorfnih stijena koje su razbijene sa nekoliko velikih ulegnuća. Istočni dijelovi masiva bili su mjesto znatne vulkanske aktivnosti u posljednjih nekoliko geoloških razdoblja, što je rezultiralo formiranjem brojnih ugaslih vulkana i kraterskih jezera. Teren masiva je jako neravan, a planine ispresjecane dubokim kanjonima brojnih rijeka i njihovim dolinama.

Godišnja količina padalina kreće se od 760 do 1270 mm. Cijelo područje je pod čvrstim snježnim pokrivačem dva mjeseca godišnje, a viši vrhovi, koji se kreću od 1500 do 2400 m nadmorske visine, prekriveni su snijegom više od šest mjeseci godišnje. Čitav kraj je pokriven gustim mješovitim bjelogoričnim i crnogoričnim šumama, a alpski pašnjaci prostiru se tek iznad visine od 2000 m.

Na masivu Čanbajšanj ima znatnih količina zlata, željeza, bakra, magnezita, grafita, i drugih rijetkih metala. Rezervat prirode Čanbajšanj osnovan je 1960. na površini od 2200 km² i ima raznoliku floru i faunu, s brojnim kraterskim jezerima, visokim vodopadima i gejzirima.

## Izvori

## Vanjske veze

* ''Changbai Mountains'' na portalu Encyclopædia Britannica
Vlažna subtropska klima

**Vlažna subtropska klima** je samo jedna varijacija suptropske klime, koju karakteriziraju vruća vlažna ljeta i blage zime, sa ravnomjerno raspoređenim količinama oborina tokom cijele godine. Prema Köppenovoj klasifikaciji klime ta kategorija pokriva širok spektar klimatskih karakteristika, koje se značajno razlikuju po zimskim temperaturama. 

## Karakteristike
Područja sa ovim tipom klime leže po svim kontinenatima između 20° sjeverne i 35° južne geografske širine. Taj tip klime ima dva podtipa **Cfa** i **Cwa**, koji je rašireniji.

Tokom ljeta, krajevi sa ovom klimom su u velikoj mjeri pod utjecajem vlažnog oceanskog zraka. Temperature su visoke, najtopliji mjeseci prosječno imaju oko 27 °C, sa srednjim dnevnim maksimumom od 30 do 38 °C i vlažne tople noći. Ljeta su obično nešto vlažnija nego zime, sa puno grmljavinskih oluja, uz česte tropske ciklone. Najhladniji mjeseci su najčešće vrlo blagi (5-12 °C), iako ni mrazevi nisu rijetki. Zimske oborine prvenstveno uvjetuju frontalni cikloni iz polarnih krajeva.

Po Sjevernoj Americi, u proljeće i početkom ljeta česti su snažni tornadi, jer tad dolazi do sudara fronti toplog vlažnog zraka koje krenu ​​prema sjeveru, i hladnih polarnih fronti. U Istočnoj i Južnoj Aziji, uticaj monsuna rezultira sa modificiranom vlažnom suptropskom klimom **Cwa**, koju definiraju suhe zime zbog sibirske anticiklone. Krajevi sa tim tipom klime imaju nešto veći godišnji temperaturni raspon, nego krajevi sa tipom klime **Cfa**. Zime su sunčane i često prohladne. Godišnja količina oborina iznosi prosječno oko 1000 mm, ali variraju od 750 do više od 2000 mm.

## Povezano
* Suptropska klima
* Köppenova klasifikacija klime

## Izvori

## Vanjske veze
* ''Humid subtropical climate'' na portalu Encyclopædia Britannica Online 
* Updated world map of the Koppen-Geiger climate classification
Jinan

**Jinan** čita se **Đinan** (kineski: *济南*) je administrativni centar kineske provincije Shandong od 2 798 000 stanovnika  (prema procjeni iz 2007.).

## Geografija
*Jinan* se prostire od sjevernih obronaka planine Tajšan, sve do plodne doline rijeke Žute rijeke, koja je velika prometnica tog dijela Kine. 
## Reference

## Vanjske veze
* ''Jinan'' na portalu Encyclopædia Britannica 
* Službene stranice grada
Rukometna reprezentacija Bjelorusije

**Rukometna reprezentacija Bjelorusije** predstavlja Bjelorusiju na međunarodnim rukometnim natjecanjima. Krovna organizacija je BFG. 

Bjelorusija je jedna od reprezentacija koje su nastale raspadom velike i uspješne sovjetske reprezentacije 1991., što je omogućilo solidno nasljeđe tokom 90-ih godina. Godine 1994. nastupaju na prvom održanom EHF Euru u Portugalu, gdje ostvaruju 8. mjesto, a sljedeće godine u Islandu, na svjetskom prvenstvu, osvajaju 9. mjesto. Ipak, nakon ta dva nastupa, reprezentacije Bjelorusije doživjela je krah te se na međunarodnoj sceni nije pojavljivala punih 13 godina. 

Ponovni nastup imali su na EHF Euru 2008. u Norveškoj, koji je završio fijaskom (posljednje mjesto u skupini bez ijednog boda), da bi se na sljedećem natjecanju pojavili u Španjolskoj 2013. godine, na svjetskom prvenstvu. 

Njihov najbolji i najpoznatiji igrač je Sergej Rutenka, koji je jedno vrijeme igrao i za Sloveniju. Aktualni izbornik je Vladimir Žuk, a u stožeru je i nacionalna rukometna legenda, Jurij Ševcov. 

## Nastupi na međunarodnim natjecanjima

## Aktualni sastav
Izbornik:  Vladimir Žuk

## Vanjske veze
* Službena stranica saveza
Xining

**Xining** čita se **Sining** (kineski: *西宁*) nekadašnji **Siling** je administrativni centar kineske provincije Qinghai od 1 048 000 
stanovnika  (prema procjeni iz 2007.).

## Geografija
*Xining* leži u istočnom dijelu te planinske provincije, u plodnoj dolini rijeke Huang shui, pritoke Žute rijeke. Grad se nalazi oko 95&nbsp;km istočno od jezera Kukunor (Modro jezero) i oko 200&nbsp;km zapadno od Lanzhoua glavnog grada provincije Gansu, na tradicionalnom glavnom trgovačkom putu iz sjeverne Kine za Tibet. 
## Izvori

## Vanjske veze
* ''Xining'' na portalu Encyclopædia Britannica 
* Službene stranice grada
Jurij Šaucou

**Jurij Anatoljevič Šaucou** (izgovor: [ševcov]; bjeloruski: **Юрый Анатольевіч Шаўцоў**; Sluck, 16. prosinca 1959.) je umirovljeni bjeloruski i sovjetski rukometaš i reprezentativac, aktualni izbornik rukometne reprezentacije Bjelorusije. 

Igračku karijeru, Šaucou je uglavnom proveo u matičnom klubu SKA Minsk, s kojim je osvojio nekoliko trofeja i stekao status nacionalne legende. Nakon gotovo 15 godina u Minsku, Šaucou je jednu sezonu proveo u berlinskom klubu SV Blau-Weiß Spandau, u kojem je 1993. završio karijeru. Za sovjetsku reprezentaciju nastupio je ukupno 250 puta i bio jedan od oslonaca ekipe tokom 80-ih godina, osvojivši svjetsko (1982.) i olimpijsko (1988.) zlato s reprezentacijom. 

Nakon umirovljenja, bivši desni vanjski, posvetio se trenerskom poslu te je od 1993. do 2008. vodio četiri njemačka kluba, od kojih je najzvučniji Rhein-Neckar Löwen, ostvarivši odlične rezultate. Od 2009. je izbornik bjeloruske reprezentacije, koju je vodio na nekolicini međunarodnih natjecanja.
Sinusitis

**Sinusitis** je upala paranazalnih sinusa čiji uzrok mogu biti bakterije, virusi, gljivice, alergije ili autoimune bolesti.
Upala može zahvatiti bilo koji od nazalnih sinusa. Prema trajanju razlikujemo akutne upale (tijek kraći od 4 tjedna), subakutne upale (tijek od 4 do 12 tjedana) i kronične upale (tijek duži od 12 tjedana).
Sjargej Rutenka

**Sjargej Aleksejevič Rutenka** (bjeloruski: **Сяргей Аляксеевіч Рутэнка**; Minsk, 29. kolovoza 1981.) je umirovljeni bjeloruski rukometaš i bivši reprezntativni kapetan. Uz bjelorusko, Rutenka od 2008. godine posjeduje i španjolsko državljanstvo, a od 2003. do 2008. posjedovao je i slovensko, kog se odrekao. 

Karijeru je započeo u rodnom gradu, ali je slavu postigao igrajući za slovenske klubove Gorenje Velenje i RK Celje, nakon kojih je igrao za BM Ciudad Real do 2009. godine. Karijeru je izvorno započeo kao pivot, ali danas uglavnom igra na poziciji lijevog vanjskog te se smatra jednim od najboljih rukometaša današnjice. U Barcelonu prelazi 2009. godine i tamo igra do 2015., kada nakratko odlazi u katarski Lekhwiya SC, ali kojeg napušta nakon samo dva mjeseca. Umirovio se 2017. godine. 

U prvom periodu igranja za reprezentaciju Bjelorusije, Rutenka je skupio 34 nastupa. Od 2004. do 2007. igrao je za reprezentaciju Slovenije te u 40 nastupa postigao 269 golova. Kada je 2008. dobio španjolsko državljanstvo, povukao se iz slovenske reprzentacije. Nakon što je 2010. godine istekao trogodišnji rok, ponovo se pridružio reprezentaciji Bjelorusije, za koju je nastupao do 2016.
Alergija na hranu

**[[Alergija]] od hrane** jest štetan imunosni odgovor na proteine u hrani. Alergija od hrane razlikuje se od manje štetnih odgovora na hranu kao što su intolerancija hrane, farmakološke reakcije i reakcije posredovane toksinima.

Proteini u hrani koji pokreću alergijski odgovor nazivaju se alimentarnim alergenima. Procijenjuje se da gotovo 12 milijuna Amerikanaca pati od alergije od hrane, a prevalencija je u rastu. Šest do osam posto djece do treće godine ima alergiju od hrane kao i skoro četiri posto odraslih.

Alergija od hrane uzrokuje otprilike 30.000 posjeta hitnoj službi i 100 do 200 smrti godišnje u Sjedinjenim Državam. Najčešće alergije od hrane u odraslih jesu one od školjaka, kikirikija, orašastih plodova, ribe i jaja, a najčešće alergije od hrane u djece jesu one od mlijeka, jaja, kikirikija i orašastih plodova.

Terapija se sastoji od imunoterapije (desenzitizacije) ili izbjegavanja tako što alergična osoba izbjegava sve oblike dodira s hranom od koje je alergična. Područja istraživanja uključuju anti-IgE antitijela (omalizumab ili Xolair) i specifičnu oralnu tolerancijsku indukciju (SOTI) koji su pokazali nekakvu nadu za terapiju određenih alergija od hrane. Ljudi s dijagnosticiranom alergijom od hrane mogu nositi autoinjektor adrenalina kao što su EpiPen ili Twinject, zatim razne oblike nakita s medicinskim upozorenjem ili razviti plan za hitno djelovanje u dogovoru sa svojim liječnikom.

## Povezano
* Aklimatizacija
* Alergija na lijekove
* Alergija od mlijeka
* Alergija
* Anafilaksa
* Hitno medicinsko stanje
* Intolerancija hrane
* Intolerancija laktoze
* Mastocit
* Oralni alergijski sindrom

## Referencije
Prehrambeni aditiv

**Prehrambeni aditivi** su međunarodnim pravilima utvrđene tvari koje se dodaju hrani pri tehnološkoj proizvodnji kako bi konačan proizvod mogao duže sačuvati osnovna svojstva okusa, mirisa i konzistencije. To je i preduvjet da se današnjim načinom nuđenja hrane na tržištu postigne visoka sigurnost proizvoda i zdravlje potrošača zaštiti u najvećoj mogućoj mjeri. I prije masovne industrijske proizvodnje ljudi su prerađivali hranu i pritom koristili neke tvari koje danas ubrajamo u aditive: naše bake su koristile npr. pektin nezrelih jabuka za želiranje pekmez ili prašak za pecivo (natrijev bikarbonat i natrijev kiseli fosfat) . U domaćinstvima hranu i danas konzerviramo solju, octom, medom, šećerom, a limunovim sokom koji sadrži limunsku kiselinu ali i askorbinsku kiselinu (vitamin C) priječimo da svježe oguljeno voće ili povrće posmeđi.

"Aditivi koji se koriste u industrijskoj proizvodnji hrane su tvari koje se uobičajeno ne konzumiraju, niti su tipičan sastojak hrane, nego su to tvari određenog kemijskog sastava koje se dodaju namirnicama tijekom proizvodnje, pripreme, obrade, prerade, oblikovanja, pakiranja, transporta i čuvanja hrane."

## Poveznice
* Popis E brojeva

## Vanjske veze
* Aditivi i drugi preparati u hrani
* Savjetovalište o E-brojevima
Tartrazin

**Tartrazin** je prehrambeni aditiv označen E-brojem **E 102**.

Ovaj je spoj sintetsko žuto azo-bojilo. Upotrebljava se u instant juhama i pudinzima, gaziranim pićima, sladoledima, marmeladama, žvakaćim gumama itd.

Može izazvati alergiju kod osoba koje su osjetljive na aspirin ili boluju od astme. Moguće su smetnje disanja, osip na koži, smetnje vida. U kombinaciji s benzojevom kiselinom (E210) može izazvati sindrom hiperaktivnosti kod djece. Zabranjen je npr. u Norveškoj.

## Osobine

## Reference

## Literatura

* 
* 
* 

## Vanjske veze
* Zusatzstoffe-E102 
* UK_Food_Guide-E102 
* Savjetovaliste za E-brojeve
Nanning

**Nanning** (kineski: *南宁*) između 1913. - 1945. **Yongning**, je administrativni centar kineske Autonomne regije Guangxi Zhuang od 2 167 000 stanovnika  (prema procjeni iz 2007.).

## Geografija

*Nanning* leži na jugu regije Guangxi, uz sjeverne obale rijeke - Yong, velike pritoke Zapadne rijeke pa je grad od pamtivijeka velika riječna luka. 
## Izvori

## Vanjske veze
* ''Nanning'' na portalu Encyclopædia Britannica 
* Službene stranice grada
Hohhot

**Hohhot** (kineski: *呼和浩特*), je administrativni centar kineske Autonomne regije Unutrašnja Mongolija od 1 726 000 stanovnika  (prema procjeni iz 2007.).

## Geografija
*Hohhot* leži u kotlini rijeke - Dahei, velike zapadne pritoke Žute rijeke pa je od pamtivijeka veliki tranzitni centar. 
## Izvori

## Vanjske veze
* ''Hohhot'' na portalu Encyclopædia Britannica 
* Službene stranice grada
Molarni volumen

**Molarni volumen** (Vm) je volumen koji zauzima jedan mol supstance (hemijski element ili hemijski spoj) pri određenoj temperaturi i pritisku. Jednak je količniku molarne mase i gustoće supstance (SI jedinica: m3/mol, ali se mogu koristiti i druge jedinice, npr. Lmol-1):
::V_{\rm m} = {M\over\rho}
Molarni volumen idealnog plina je:
::V_{\rm m} = {V\over{n}} = 
Pri standardnoj temperaturi i pritisku (0°C i 1 atm) molarni volumen idealnog plina je Vm = 22,414 Lmol-1.

## Reference
Kunming

**Kunming** (kineski: *昆明*) je administrativni centar kineske provincije Yunnan od 2 931 000 stanovnika  (prema procjeni iz 2007.).

## Geografija
*Kunming* se nalazi u sredini provincije Yunnan uz sjeverne obale Jezera Dian, u plodnoj dolini okruženoj planinama sa sjevera, zapada i istoka. Dolina tog jezera je od neolita važna za promet jugozapadne Kine. 
## Geografija
Prvo naselje na tlu današnjeg *Kunminga* osnovano je 279. pne., njega je nalijedio grad *Tuadong*, osnovan u 8. vijeku.
Brojni naučnici vjeruju da je *Tuadong* posjetio i Marko Polo u 13. vijeku, ali ga je naveo pod imenom Jači. Za vrijeme kineskih dinastija Ming (1368. -1644.) i Qing (1644. - 1911../12) grad je bio lokalni administrativni centar, koji je tek 1912. promjenio ime u *Kunming*.

Za veliki i nagli rast grada bio je zaslužan Drugi japansko-kineski rat - 1937. kad su Kinezi prebacili velik broj strateških tvornica u *Kunming*.

## Izvori

## Vanjske veze
* ''Kunming'' na portalu Encyclopædia Britannica 
* Službene stranice grada
Segno

U muzici **segno** (, čitaj: *senjo*, od latinskog *signum*) znači *znak* za obeležavanje početka ponavljanja koje svirač ili pevač mora da izvrši. Znak se piše iznad linijskog sistema.

Za to se upotrebljavaju sledeći znaci (tzv. *senja*): &nbsp;&nbsp;&nbsp;&nbsp; ili &nbsp;&nbsp; &nbsp;&nbsp;ili&nbsp;&nbsp; &nbsp;.

Skraćenica ili abrevijatura **D.S.** (, čitaj: *dal senjo*) se koristi kao navigacioni marker za ponavljanje – *od znaka*.

Donji notni primer rečeno ilustrije. Svira se od početka do skraćenice **D.S.** (*dal segno* = od znaka), što muzičara navodi da se vrati na takt iznad kojeg se nalazi *znak*  i od tog *znaka* (tj. od tog takta) notni tekst se ponavlja-svira do kraja.

Skraćenica **D.S.** može biti praćena sledećim izrazima:
:1. (ital.) al fine (čitaj: *al fine*) — *do kraja*
:2. (ital.) al coda (čitaj: *al koda*) — *do kode*

## Povezano
* Dal segno al Fine
* Abrevijatura
* Abrevijatura (muzika)

## Izvori
1094.

Godina **1094.** (**[[Rimski brojevi|MXCIV]]**) bila je redovna godina koja počinje u nedjelju po julijanskom kalendaru.

## Događaji
* maj &ndash; El Cid dovršava osvajanje Valencije u Španiji i počinje njome vladati. Almoravidi ne uspijevaju u pokušaju da preotmu grad.
* 15. 5. &ndash; Bretonski opat Ansger od sv. Eufemije posvećuje katedralu sv. Agate u Kataniji.
* Borba za investituru: Papa Urban II uspijeva potisnuti sljedbenike antipape Klementa III iz Rima.
* Raymond IV postaje grof Toulousea.
* Prvi spomen grada Zagreba u Hrvatskoj kao biskupskog sjedišta.
* 8. 10. &ndash; Bazilika sv. Marka posvećena u Veneciji.
* 12. 11. &ndash; Donald III nasljeđuje Duncana II kao kralj Škotske.

## Rođenja
* Sveti Malahija (St Malachy), irski nadbiskup

## Smrti
* 10. 1. &ndash; Al-Mustansir od Kaira, fatimidski kalif Egipta (r. 1029)
* 12. 11. &ndash; Kralj Duncan II od Škotske
* *nepoznat datum* - Al-Bakri, španski muslimanski geograf

## Reference
Valencijska Zajednica

**Valencijska Zajednica** (španjolski: *Comunidad Valenciana*, valencijsnski: *Comunitat Valenciana*) je španjolska autonomna zajednica smještena na istoku Iberijskom poluotoku, na obali Sredozemnog mora. 
## Geografija

Valencijska Zajednica prostire se na površini od 23,255 km², u kojoj živi 4,941,509 stanovnika.

Sastavljena je od provincija; Alicante, Castellón i Valencia. 
Sa sjevera graniči sa Katalonijom i Aragonom, na zapadu s Kastilja-La Manchom i Aragonom, te na jugu s Regijom Murcia.

## Historija

Teritorij ove autonomne zajednice, se u velikoj mjeri podudara sa teritorijem historijske Kraljevine Valencije (*Reino de Valencia*), koja je od početka 11. do početka 18. vijeka imala različita imena i različite forme.

Krajem 19. vijeka taj kraj bio je poznat kao Valencijanska Regija, a krajem 1960-ih neslužbeno su ga zvali Valencijanska Država.

Glavni grad ove regije je Valencia.

## Reference

## Reference

## Vanjske veze

* ''Generalitat Valenciana''
Rat u Maliju

**Rat u Maliju** je počeo 16. januara 2012. kada su pobunjeničke grupe povele borbu protiv malijske vlade sa ciljem dobijanja šire autonomije ili nezavisnosti za sever Malija, u oblasti Azavad. Nacionalni pokret za oslobođenje Azavada, organizacija čiji je cilj da od Azavada napravi domovinu za narod Tuarega, kontroliše oblast od aprila 2012.

Predsednik Malija Amadu Tumani Ture je zbačen u državnom udaru 22. marta 2012. zbog svog postupanja u krizi, mesec dana pre predviđenih predsedničkih izbora. Pobunjeni vojnici, koji sebe nazivaju Nacionalni komitet za obnovu demokratije i države, je preuzeo vlast i suspendovao ustav. Kao posledica nestabilnosti izazvane državnim udarom, tri najveća grada u Maliju Kidal, Gao i Timbuktu, su za tri dana pali pod vlast pobunjenika. Nakon što su osvojili grad Duenca, Nacionalni pokret za oslobođenje Azavada je izjavio da je ispuno svoje ciljeve i zaustavio ofanzivu. Sledećeg dana pokret je proglasio nezavisnost Azavada od Malija.

Nacionalni pokret za oslobođenje Azavada je u početku podržavala islamistička grupa Ansar Dine. Nakon što je vojska Malija potisnuta iz Azavada, Ansar Dine je počela da uvodi šerijatski zakon. NPOA i islamisti su se zatim pokušali da pomire suprostavljene vizije o budućnosti proglašene države. Kao posledica toga, NPOA je počela da se bori protiv Ansar Dine i drugih islamističkih grupa, uključujući i pokreta za jedinstvo i džihad u zapadnoj Africi, ćelije Al Kaide u islamskom Magrebu. Do 17. jula 2012. islamisti su poreuzeli kontrolu nad većinom gradova u severnom Maliju od NPOA.

Predssednik Francuske Fransoa Oland je 11. januara 2013. odobrio zahtev vlade Malija za stranu pomoć i naredio francuskoj vojsci da se uključi u sukob.

## Reference
Yinchuan

**Yinchuan** čita se **Jinčuan** (kineski: *银川*), je administrativni centar kineske Autonomne regije naroda Hui - Ningxia od 991 000 stanovnika  (prema procjeni iz 2007.).

## Geografija
*Yinchuan* leži na zapadnoj obali Žute rijeke, u njenom gornjem toku, gdje rijeka pravi veliki zavoj. 
## Izvori

## Vanjske veze
* ''Yinchuan'' na portalu Encyclopædia Britannica 
* Službene stranice grada
Duncan II od Škotske

**Donnchad mac Maíl Coluim** (suvremeni gelski: *Donnchadh mac Mhaoil Chaluim*; angliziran kao **Duncan II**; prije cca. 1060 – 12. novembar 1094) bio je kratkotrajni kralj Škote. Bio je sin kralja Malcolma III (Máel Coluim mac Donnchada) i njegove prve supruge Ingibiorg Finnsdottir, udovice nordijskog earla Orkneya Thorfinna Sigurdssona. Godine 1072. je, nakon engleskog (normanskog) pohoda na južnu Škotsku predan kao talac engleskom kralju Williamu Osvajaču. Duncan je sljedećih 15 godina proveo na engleskom dvoru, preuzevši normansku kulturu. Nakon Williamove smrti 1087. ga je njegov sin Robert Curthose proglasio normanskim vitezom, ali se Duncan odlučio otići na engleski dvor Robertovog brata, kralja Williama Rufusa. Bio je oženjen za Ethelredu, kćer northumbrijskog earla Gospatrica. S njom je imao sina po imenu William fitz Donald.

Duga vladavina njegovog oca je završila u novembru 1093. bitkom kod Alnwicka, u kojoj su poginuli i Malcolm i njegov najstariji sin i prijestonasljednik Edward. Kaos je iskoristio Malcolmov brat i Duncanov stric Donald III da preuzme prijestolje. Međutim, već u proljeće je Duncan na Škotsku pokrenuo pohod, sa vojskom koju je podržao kralj William, ali i trupe koje je prikupio uz pomoć svog tasta Gospatrica. S njome je uspio preuzeti nadzor nad dijelom Škotske i protjerati Donalda, te se okruniti u Sconeu. Međutim, strana vojska ga je učinila nepopularnim među narodom, te ju je, suočen s ustankom, poslao na jug kako bi primirio pobunjenike. To su iskoristili Donaldovi pristaše te ga ubili u zasjedi 12. novembra 1094. Donalda je, pak, nakon nekoliko godina, također uz englesku pomoć, svrgnuo Duncanov polubrat Edgar, sin Malcolma i njegove druge supruge, Svete Margarete Škotske.

## Preci



## Izvori

## Literatura
* 
* 
* 
* 
* 
* 
* 
* 
* 
* 
* 
* 
* 
* 
*
Sveti Malahija

**Sveti Malahija** (irski jezik: *Maelmhaedhoc Ó Morgair*) (1094. - 2. studenog 1148.), nadbiskup Armagha i jedan od najvećih reformatora u onome što je poznato kao Irska Crkva.

Rodio se u obitelji Ó Morgair, a kršten je imenom Maelmhaedhoc (kasnije latinizirano u Malahija).
Za svećenika ga je 1119. zaredio sv. Celsus. Obavljao je niz dužnosti unutar hijerarhije Crkve, a u svom poslanju je bio neumoran.
Putovao je u današnju Francusku da se usavrši u liturgiji i teologiji. Irsku Crkvu podvrgnuo je rimskoj vlasti, a uveo je i rimsku liturgiju. Zbog intriga dvije godine nije mogao preuzeti dužnost na koju je bio imenovan. Poznavao je utjecajne crkvene naučitelje onoga doba, ali najpoznatija stvar koja se veže uz njegovo ime je vizija posljednjih 112 papa. Mnogi vjeruju da je on napisao *[[proročanstvo papa]]* u kojem piše da će posljedni, 277. papa, nositi ime Petar II. Umro je, kada je drugi put posjetio Francusku, na rukama svetog Bernarda. Spomendan mu je 3. studenog da se ne kosi s blagdanom dušnog dana dan ranije.

## Povezano

* proročanstvo papa
Robert od Hereforda

**Robert od Hereforda** (; također poznat kao **Robert od Lorrainea**, **Robert Losinga** i **Robert Lotarinžanin**; ? - 26. jun 1095) bio je katolički svećenik, kroničar i učenjak koji je postao biskup Hereforda u Engleskoj nakon normanske invazije. O njegovom ranom životu nema podataka; zna se da je bio rodom iz Lotaringije, te da je na Kontinentu stekao reputaciju kao matematičar, astronom i astrolog. U Englesku je došao, prema nekim hipotezama prije, a nekima poslije normanske invazije. Historičarima je njegovo imenovanje za biskupa 1079. upalo u oči s obzirom da, za razliku od drugih biskupa u doba Williama Osvajača nije bio normanskog porijekla. Na mjestu biskupa se nastavio baviti naučnim radom, te mu neki historičari pripisuju uvođenje abakusa u Englesku. Iza sebe je ostavio zapise koji predstavljaju vrijedan izvor o procesu sastavljanja znamenite Knjige Sudnjeg dana.

## Literatura

* 
* 
*  
* 
* 
* 
* 
* 
* 
* 
* 
* 
* 

*
Dal segno al Fine

Italijanska oznaka ***Dal segno al Fine*** znači *od znaka do kraja* (skraćeno ***D.S.*** izgovara se dal senjo, znači *od znaka*).

Kada se u kompoziciji notni tekst odsvira do oznake ***Dal segno al Fine*** (ili ***D.S. al Fine***, ili samo ***D.S.***), vraća se na znak (tzv. *senjo*)  i svira se od tog mesta do mesta na kojem piše ***Fine*** (kraj).

Sledeći notni primer rečeno ilustrije:

* Ovaj simbol  se uglavnom može videti u savremenoj muzici, a ne i u delima klasičnih kompozitora poput Hajdna i Mocarta.

***D.S. al Fine*** (***Dal segno al Fine***) je *skraćenica* ili ''abrevijatura''  u notnom pisanju koja muzičaru trostruko pomaže:
# *štedi vreme* (ne mora dva puta isti notni tekst da se piše),
# *štedi prostor* (jer se ne notira dva puta isto),
# *vizuelno pojednostavljuje notni tekst*.
## Povezano
* Segno
* Dal segno
* Dal segno al Coda
* Abrevijatura
* Abrevijatura (muzika)

## Izvori
Rukometna reprezentacija Australije

**Rukometna reprezentacija Australije** predstavlja državu Australiju na međunarodnim rukometnim natjecanjima, a pod ingerencijom je AHF-a. Aktualni izbornik reprezentacije je Taip Ramadani.

Australija se na svjetskoj sceni pojavila 1999. godine, na svjetskom prvenstvu u Egiptu, gdje su osvojili posljednje mjesto. Iako je Australija od tog trenutka redovni sudionik svjetskih prvenstava (uz izuzetak 2001.), rezultati su bili jako loši te im je najbolji plasman 21. mjesto ostvareno 2003. godine. Jednako loš uspjeh imali su i na Olimpijadi, na koju su se kvalificirali kao domaćini 2000. godine, gdje su također osvojili posljednje mjesto.

S druge strane, australska reprezentacija je najdominantnija reprezentacija u Oceaniji, još od prvog Kupa nacija 1994. godine. Do 2013. su bili prvaci sedam od osam puta, uz poprilično uvjerljive rezultate, jedino srebro ostvarili su 2008. godine kada je prvak bila Nova Kaledonija.

Australsku reprezentaciju često su, kao izbornici, vodili europski treneri koji nisu uspjeli polučiti bolje rezultate, a igrački kadar je često bio sastavljen od igrača stranog porijekla, posebice iz bivše SFR Jugoslavije.

## Nastupi na međunarodnim natjecanjima

## Aktualni sastav

Izbornik:  Taip Ramadani

## Vanjske veze
* Službena stranica
Olaf I od Danske

**Olaf I od Danske** () ( – 18. august 1095) bio je kralj Danske od 1086. do smrti. 

Rodio se kao sin kralja Svena II Estridsena. Bio je oženjen za Ingegard, kćer norveškog kralja Haralda Hardrade, ali s njom nije imao djece.

Na prijestolje je došao nakon ustanka u kome je ubijen njegov stariji brat Knut IV Sveti, postavši tako treći od Svenovih sinova koji je postao kralj. Vladavinu mu je obilježila masovna glad koja je opustošila zemlju. Umro je 18. augusta u nejasnim okolnostima koje sugeriraju nasilnu smrt; neki kroničari tvrde da je izvršio samoubistvo, odnosno da su ga žrtvovali vlastiti podanici dovedeni u očaj stanjem u kome se našla zemlja.

Naslijedio ga je brat Erik I Svedobri.

## Preci



## Izvori
Operacija Wolfshöhle

**Operacija Vučja špilja** (nem. *Wolfshöhle*, Volfshele) je bila vojna operacija Vermahta protiv partizana u području poluotoka Pelješac. Vođena je od 18. do 20. avgusta 1944. godine.

Operaciju je vodila 369. divizija. 18. avgusta je otpočelo je čišćenje prostora Ston – Janjina sa 1. bataljonom 370 peš. puka. Operacija »Volfshele« je završena 20. avgusta bez daljeg dodira sa neprijateljem.

## Izvori

## Povezano
* Spisak osovinskih operacija u Jugoslaviji

## Vanjske veze
* Operation "Wolfshölle"
Katedrala u Valenceu

**Katedrala sv. Apolinarija u Valenceu** () je rimokatolička katedrala u gradu Valence u francuskom departmanu Drôme. Predstavlja sjedište biskupa Valencea. Posvećena je Svetom Apollinarius od Valencea.

Izgrađena je u 11. vijeku u romaničkom stilu, karakterističnom za pokrajinu Auvergne, a 1095. ju je posvetio papa Urban II. Teško je ostećena za vrijeme hugenotskih ratova, ali je obnovljena početkom 17. vijeka. Zvonik je obnovljen 1861. U crkvi se nalazi spomenik papi Piju VI, koji je umro u Valenceu 1799.

## Vanjske veze
*
Zamak Pembroke

**Zamak Pembruk** (, ) se nalazi u Velsu. Poreklom je iz jedanaestog veka. On se nalazi na obali reke Kledo. Zamak je u znatnoj meri restauriran tokom ranog 20. veka i bio je originalno sedište familije grofova Pembruka.

## Reference

## Vanjske veze

* Zamak Pembruk
* Zamkovi u Velsu
Operacija Wildfang

**Operacija Muškarača** (nem. *Wildfang*, Vildfang) je bila vojna operacija Vermahta protiv partizana u području planine Moslavina (Slavonija). Počela je 20. avgusta 1944. godine. Operaciju je vodila 1. kozačka divizija.

## Izvori

## Povezano
* Spisak osovinskih operacija u Jugoslaviji
Operacija Irrgarten

**Operacija Lavirint** (nem. *Irrgarten*, Irgarten) je bila vojna operacija Vermahta protiv partizana na području ušće Neretve, Dalmacija. Trajala je od 29. septembra do 5. oktobra 1944. godine.

Operaciju je vodio 5. SS brdski armijski korpus u okviru zone operacije 2. oklopne armije. U završnom nemačkom izveštaju se navodi da su partizani imali "neznatne gubitke".

## Izvori

## Povezano
* Spisak osovinskih operacija u Jugoslaviji
Ognjen Matić

**Ognjen Matić** (Split, 21. kolovoza 1989.) je australski rukometaš i reprezentativac hrvatskog porijekla. 

Rukomet je počeo igrati za srednjoškolski klub da bi od 2005. godine profesionalno igrao za sveučilišne klubove u Sydneyju. Kao junior, igrao je za reprezentaciju savezne države Novi Južni Wales, a poziv u reprezentaciju Australije dobio je 2008. godine. S Australijom je bio kontinentalni prvak te je nastupao na svjetskim prvenstvima, ali bez većih uspjeha.
Bevan Calvert

**Bevan Calvert** (Sydney, 4. travnja 1986.) je australski rukometaš i reprezentativni kapetan koji trenutno igra za TSV Altenholz na poziciji desnog vanjskog. 

Calvert se isprva počeo baviti nogometom i drugim sportovima te je tek kasnije počeo igrati rukomet. Njegov otac je Australac, a majka Filipinka. Godine 2006. Calvert odlazi u Europu, te do 2009. igra u danskim klubovima Ribe HK i TM Tønder, kada prelazi u njemački drugoligaš TSV Altenholz. 

Za reprezentaciju nastupa od 2004. godine.
Lista vladara Ugarske

Ovo je spisak **[[Mađari|mađarskih]] vladara** od priznavanja kneza Árpáda do napuštanja prijestolja od strane austrougarskog cara Karla Austrijskog.
Vladali su Kraljevinom Ugarskom preko pet veka, to jeste sve do osmanskog osvajanja Panonije 1526. Potom je titula «kralja Mađara» formalno prešla na potomke Habsburgovaca a posle austrijskog osvajanja Panonije nastala je Kraljevina Ugarska kao habsburška zemlja u sklopu Svetog Rimskog Carstva. Posle pada carstva, Mađarska je pripala Austrijskom Carstvu (1804.) te pri kraju 19. veka Kruna svetog Stjepana je nastala kao samostalna celina u sklopu dvojne monarhije Austro-Ugarske.

::*Za spisak vladara mađarske države posle [[1918]]. godine, vidi *'Mađarski šefovi države*'.*

## Spisak vladara

## Povezano
* Mađarske kraljice
* Ugarska / Kraljevina Ugarska
* Mađarski šefovi države (od 1848. do danas)
* Spisak predsjednika Vlade Mađarske / Ugarski sabor

## Reference

## Literatura
* 

## Vanjske veze
* Mađarski vladari i šefovi države
Operacija Grenzwacht

**Operacija Granična straža** (nem. *Grenzwacht*, Grencvaht) je bila vojna operacija Vermahta protiv partizana u oblasti Gorskog kotara. Preduzeta je oktobra 1944. godine. Operaciju je vodio 15. brdski armijski korpus.

## Izvori

## Povezano
* Spisak osovinskih operacija u Jugoslaviji
Taip Ramadani

**Taip Ramadani** (Sydney, 1. siječnja 1972.) je umirovljeni australski rukometaš i reprezentativac, bivši izbornik Australije i trener kluba Canberra HC. 

Rođen je u Sydneyju 1. siječnja 1972. u obitelji kosovskog porijekla. Rukometom se bavi od 1987. godine, igrajući u Australiji do 1998. godine, kada odlazi u Europu. Tamo igra u mađarskom klubu Csömör KSK te norveškom Drammen HK prije nego 2005. godine prelazi u katarski Al Gharrafa. Godine 2007. se umirovio i osnovao klub Canberra HC, kojeg trenira od njegova osnivanja.

Za reprezentaciju Australije igrao je od 1993. do 2007., ali se 2009. vratio i odigrao nekoliko utakmica na SP 2009. u Hrvatskoj, gdje je bio i pomoćni trener. Iste godine, postao je novi izbornik reprezentacije. Kao reprezentativac je osvojio Kup nacija (a i kao trener) te je sudjelovao u jedinom australskom nastupu na Olimpijadi 2000. godine. Skupio je ukupno više od 100 nastupa.
Koncil u Clermontu

**Koncil u Clermontu** () je bio veliki sinod Katoličke crkve održan u francuskom gradu Clermont-Ferrand pod vodstvom pape Urbana II od 19. do 28. novembra 1095. Do njega je došlo nedugo nakon Koncila u Piacenzi na kome je Urban II primio poziv od bizantskog cara Aleksija I Komnena za pomoć u borbi protiv muslimanskih Turaka Seldžuka. Urban je to iskoristio kao povod da na Koncilu službeno pozove evropske kršćane na veliki pohod u svrhu oslobađanja Svete Zemlje od muslimana, odnosno prvi od križarskih ratova. Na saboru su kao njegove vođe imenovani grof Raymond IV od Toulousea i biskup Adhemar od Le Puya.

## Izvori

## Vanjske veze
* Medieval Sourcebook:  Five versions of Urban's sermon
* Council Of Clermont - Paradoxically, the Crusades Enlarge the Life and Culture of Western Europe
Kakuban

**Kakuban** (覚鑁/覺鑁; 1095–1143), posthumno poznat kao *Kōgyō-Daishi* (興教大師) bio je svećenik šingonske sekte budizma u Japanu poznat po reformama, koje su, pak, dovele od raskola sekte na  i . Kakuban je također poznat po uvođenju "ezoteričnog *[[nembutsu]]a*". 

## Literatura
* 
* 
* 

## Vanjske veze
*  Bibliography 
*  Bibliography
Hugh Bigod, 1. earl Norfolka

**Hugh Bigod, 1. earl Norfolka** (; 1095–1177) bio je engleski plemić poznat kao jedna od najkontroverznijih ličnosti engleske srednjovjekovne historije, a koju je stekao zbog sklonosti da često mijenja strane u građanskim ratovima i političkim sukobima u 12. vijeku.

## Izvori

## Vanjske veze
* A version of Hugh Bigod's life from The Dictionary of National Biographies 
* Medieval Lands Project on Hugh Bigod, 1st Earl of Norfolk
*
Adhemar de Monteil

**Adhemar** (također poznat kao **Adémar**, **Aimar** ili **Aelarz**) **de Monteil** (? - 1. august 1098), bio je katolički biskup Puy-en-Velaya od 1087. do smrti, najpoznatiji kao jedna od ključnih ličnosti, odnosno glavni duhovni vođa Prvog križarskog rata.

Godine 1095. je privukao pažnju pape Urbana II i s njime se savjetovao prije znamenitog Koncila u Clermontu gdje je proglašen križarski rat. Na njemu je Adhemara papa proglasio apostolskim legatom i odredio da na istok prati grofa Raymonda IV od Toulousea, koji je trebao biti vojni komandant.

Adhemar se na pohodu pokazao kao hrabar vojnik i sposoban vođa. Dok su se križarski vođe međusobno svađali oko vlasti, svi su priznavali Adhemarov vrhovni autoritet. Pri dolasku na bizantsko područje, Adhemar je vodio pregovore s carem Aleksijem I Komnenom, a potom u redove križarske vojske u Nikeji uveo određenu disciplinu. Pripisuje mu se važna uloga u pobjedi križara u bitci kod Dorileja 1097. Najviše se, pak, istakao prilikom opsade Antiohije kada su njegovi rituali održavali poljuljani moral križara, kao i prilikom uspješne obrane od mosulskog atabega Kerboge. U Antiohiji je umro, najvjerojatnije od tifusa.

Iako Adhemar nije doživio pohod na Jeruzalem sljedeće godine, neki od križara su prilikom opsade tvrdili da im se ukazao i nadahnuo ih na borbu, odnosno uspješno osvajanje grada.

## Vanjske veze

* Medieval Sourcebook: Speech by Urban II at Council of Clermont, 1095 (Five versions of the Speech)
Koncil u Piacenzi

**Koncil u Piacenzi** () je bio veliki sinod Katoličke crkve održan u italijanskom gradu Piacenza u martu 1095. godine. Sazvao ga je papa Urban II za vrijeme svoje velike turneje po Italiji i Francuskom kojom je, tokom borbe za investituru sa rimsko-njemačkim carem Heinrichom IV nastojao ojačati svoj autoritet nad vjernicima. Na sinodu se okupilo preko 200 biskupa, 4000 svećenika i čak 30.000 vjernika-laika, zbog čega je morao biti održavan izvan gradskih zidina.

Urban je na koncilu postigao veliki propagandni uspjeh dovevši Evpraksiju, kijevsku princezu i drugu Heinrichovu suprugu, koja je svog muža javno optužila za otmicu, tjeranje na sudjelovanje u orgijama, nuđenje vlastitom sinu, italijanskom kralju Konradu te održavanje crne mise na svom golom tijelu. Te je navode na istom koncilu potvrdio i Konrad, čime je Heinrich doveden u težak položaj.

Na saboru su također došli i izaslanici francuskog kralja Filipa I kako bi od pape ishodili dozvolu za brak s Bertrade de Montfort, koja je radi kralja bila napustila svog muža Fulka IV Anžujskog. Papa mu je umjesto toga zaprijetio ekskomunikacijom.

Najvažniji događaj koncila je, međutim, bio dolazak bizantskih izaslanika koje je poslao car Aleksije I Komnen kako bi od zapadnih kršćana zatražio pomoć u borbi protiv Turaka Seldžuka koji su tada ozbiljno ugrožavali istočne granice Carstva. Aleksije je papu podsjetio kako Turci pod svojom vlašću imaju Svetu Zemlju. Urban II je taj poziv iskoristio kao povod da pokrene Prvi križarski rat na Koncilu u Clermontu nekoliko mjeseci kasnije.
Operacija Wolf

**Operacija Vuk** (nem. *Wolf*) je bila zajednička operacija Vermahta i snaga NDH protiv partizana u oblastima Kordun-Banija-Pokuplje-Turopolje. U jugoslovenskim izvorima je poznata kao *Kordunaško-Banijsko-Pokupsko-Turopoljska operacija*. Vođena je od 7. do 29. decembra 1943. godine. Deo je šeste neprijateljske ofanzive.

## Povezano
* Zimske antipartizanske operacije u Jugoslaviji 1943/1944
* Spisak osovinskih operacija u Jugoslaviji
* Spisak antipartizanskih operacija u NDH

## Vanjske veze
* Operation "Wolf"
Amedeo III od Savoje

**Amedeo III od Savoje** (; ; Garignano, Pijemont, 1095 - Nikozija, april 1148), poznat također pod nadimkom **Križar**, bio je grof Savoje i Mauriennea od 1103. do smrti.

Bio je sin grofa Umberta II i Gisele od Burgundije. Oca je naslijedio nakon njegove smrti 1105. Tokom svoje duge vladavine je imao sklonost da koristi titule kojima se nastojao prikazati važnijim i moćnijim nego što je u stvarnosti bio. 

Preko sestre Adelaide je postao šurjak francuskog kralja Louisa VI. Usprkos toga je s kraljem došao u sukob te mu je zapriječeno konfiskacijom grofovije. Spor je izglađen kada se Ameedeo obavezao sudjelovati u križarskom pohodu pod Louisovim sinom, kraljem Louisem VII. Kada je pokrenut Drugi križarski rat, Amedeo je otišao na istok, ali se odvojio od Louiseve glavnine. Na putu brodom za Antiohiju se razbolio, te iskrcao na Cipru gdje je umro. Naslijedio ga je sin Umberto III.

## Preci



## Izvori


## Vanjske veze
*
Prenaseljenost

**Prenaseljenost** ili **prenapučenost** u najširem smislu označava općenito neželjene prilike gdje broj određenih organizama premašuje sposobnost određenog habitata da im podrži život. U svom užem smislu se pod time često podrazumijeva odnos između ljudske populacije i njene životne okoline; pri tome se može pod "okolinom" može podrazumijevati i cijela Zemlja, ali i manje geografske cjeline, kao što su zemlje, regije, gradovi i naselja. Do prenaseljenosti može doći zbog povećanja stope rađanja, smanjenja stope smrtnosti, povećanja doseljavanja, neodrživog bioma te trošenja resursa. Do prenoseljenosti može doći čak i u inače rijetko naseljenim područjima ako ona imaju ograničenu ili nikakvu sposobnost održavanja života (npr. pustinja).

Većina historičara i demografa smatra kako je stanovništvo svijeta u stalnom porastu od završetka epidemije Crne smrti oko 1400. godine, iako je najznačajniji i najprimjetniji porast zabilježen u posljednjih 50 godina, uglavnom zahvaljujući napretku medicine kao i produktivnosti poljoprivrede. Od 1980-ih se stopa rasta stanovništva počela općenito smanjivati, iako u tome postoje značajne regionalne razlike, pri čemu je visoke stope zadržala sub-saharska Afrika. Prema Birou za popis stanovništva na svijetu danas ima oko 7,06 milijardi , a prema agencijama UN oko 7 milijardi stanovnika. Većina današnjih procjena drži da Zemlja kao planeta ima kapacitet za između 4 i 16 milijardi stanovnika, pa je, prema nekim kriterijama, već sada prenaseljena.

Uz prenaseljenost se u današnje vrijeme često povezuju problemi vezani uz zagađenje i njene dugoročne posljedice kao što su globalno zatopljenje, ali i povećana potražnja za resursima kao što su hrana i pitka voda, iscrpljivanje izvora fosilnih goriva te nedostatkom tih resursa izazvano siromaštvo i pad životnog standarda. U nastojanju da spriječe negativne posljedice prenaseljenosti, neke od zemalja su uvodile, ponekad i drastične mjere, od kojih se najviše ističe NR Kina sa svojom politikom jednog djeteta.

## Povezano
* Fekundizam
* Politika jednog djeteta

## Izvori
Usama ibn Munkid

**Majd ad-Dīn Usāma ibn Murshid ibn ʿAlī ibn Munqidh al-Kināni al-Kalbi** (također **Usamah**, **Ousama**, itd.; ) (r. 4. jula 1095 – 17. novembra 1188) bio je srednjovjekovni muslimanski pjesnik, književnik, faris (profesionalni ratnik) i diplomat iz dinastije Banu Munqidh iz Shaizara u sjevernoj Siriji. Rani život mu je koincidirao s usponom nekoliko znamenitih muslimanskih dinastija, kao i posljedicama Prvog križarskog rata i uspostavom križarskih država.

Bio je nećak emir Shaizara i pretpostavlja se da je trebao naslijediti titulu, ali je 1131. prognan s dvora te ostatak života proveo služeći druge vladare. Bio je dvorjanin Burids, Zengida i Ajubida u Damasku, služeći znamenitog Zengija, Nur ad-Dina i Saladina u periodu od preko pedeset godina. Neko vrijeme je proveo i na fatimidskom dvoru u Kairu, kao i među Artukidima u Hisn Kayfi. Često se miješao u dvorsku politiku, te je prognan i iz Damaska i iz Kaira.

Za vrijeme života je bio najpoznatiji kao pjesnik i *[[adab (islam)|adib]]* ("čovjek od slova"). Pisao je mnoge zbirke poezije kao *Kitab al-'Asa* ("Knjiga štapova"), *Lubab al-Adab* ("Jasle rafiniranja") i *al-Manazil wa'l-Diyar* ("Staništa i zgrade") te zbirke vlastite poezije. Suvremenim čitateljima je najpoznatiji kao autor *[[Kitab al-I'tibar]]* ("Knjiga učenja po primjerima" ili "Knjiga kontemplacije"), koja sadrži opsežne prikaze križara sa kojima je često imao posla, a neke od njih smatrao prijateljima, iako je općenito držao da su barbarski stranci.

Većina porodice mu je stradala kada je zemljotres pogodio Shaizar 1157. Umro je u Damasku 1188. godine, u dobi od 93 godine, što je bila prilična rijetkost za tadašnje doba.

## Izvori

## Vanjske veze
* Excerpts from Usamah's Autobiography 
* Niall G. F. Christie: The Presentation of the Franks in Selected Muslim Sources from the Crusades of the 12th Century 
* Hartwig Derenbourg, *[http://books.google.ca/books?id=HTxbAAAAQAAJ Ousâma ibn Mounkidh, un émir syrien au premier siècle des croisades]*, pt. 1, *vie d'Ousâma*; pt. 2, Arabic text of the Kitab al-I'tibar.
Operacija Morgenrot

**Operacija Zora** (njem. *Morgenrot*) je bila zajednička operacija Vermahta i snaga NDH protiv partizana u Dalmaciji. Vođena je u dve etape, krajem juna i početkom jula 1944. godine.

## Tok operacije

Operacija »Morgenrot I« je počela krajem juna 1944. godine. 118. lovačka divizija dejstvovala je u to vreme na širem području Aržana, Obrovca i Trilja. 2. 7. 1944. godine 118. lovačka divizija je završila operaciju »Morgenrot I«. Prema nemačkom izveštaju, bilo je "27 mrtvih kod neprijatelja".

5. 7. 1944. godine 118. lovačka divizija je otpočela operaciju »Morgenrot II«, koja je trajala do 8. 7. U zaključnom nemačkom izveštaju operacije »Morgenrot II« stoji da je "izbrojano 76 mrtvih kod neprijatelja".

## Izvori

## Povezano
* Spisak osovinskih operacija u Jugoslaviji
Operacija Silberstreifen

**Operacija Srebrna obloga** (nem. *Silberstreifen*, Zilberštrajfen) je bila zajednička operacija Vermahta i snaga NDH protiv partizana na Kordunu i Baniji. Vođena je decembra 1943. godine. Deo je operacije Panter.

Ova operacija je, u stvari, bila prisilna deportacija muškog stanovništva. Štab 2. oklopne armije naredio je da se izvrši evakuacija sposobnog muškog stanovništva. U tu svrhu organizovana su sabirni logori u Sisku i Karlovcu i trebalo je ovom merom da bude obuhvaćeno oko 6.000 ljudi.

## Izvori

## Povezano
* Zimske antipartizanske operacije u Jugoslaviji 1943/1944
* Spisak osovinskih operacija u Jugoslaviji
* Spisak antipartizanskih operacija u NDH

## Vanjske veze
* Operation "Silberstreifen"
Ürümqi

**Ürümqi** [ʏrʏmˈtʃi] (ujgurski **<span lang="ug" xml:lang="ug">ئۈرۈمچى</span>**, **Ürümchi**, od ojratski: prekrasno pasište; kineski **乌鲁木齐**, **Wūlǔmùqí** [úlùmûtɕʰǐ]; od 1763. do 1954. **Dihua**, kin. **迪化**, **Díhuà**), administrativni centar kineske Autonomne regije Ujgurskog naroda - Xinjiang od 2 151 000 stanovnika  (prema procjeni iz 2007.).

## Geografija
*Ürümqi* leži u pojasu plodnih oaza na sjevernim obroncima masiva Tanšan.

Prije 2 000 godina *Ürümqi* je bio važna stanica na sjevernom karavanskom Putu svile.
## Reference

## Vanjske veze
* ''Ürümqi'' na portalu Encyclopædia Britannica 
* Službene stranice grada
Operacija Igel

**Operacija Jež** (nem. *Igel*) je bila vojna operacija Vermahta protiv partizana u južnoj Srbiji, u okolini Leskovca.

Povela ju je 1. brdska divizija 15. septembra radi čišćenja planine Kruševica (20&nbsp;km istočno od Leskovca), ali je već 16. septembra prekinuta.

## Izvori

## Povezano
* Spisak antipartizanskih operacija u NDH
* Spisak osovinskih operacija u Jugoslaviji

## Vanjske veze
* Operation "Eisbär"
Hematurija

**Hematurija** ili **eritrociturija** ili **krv u mokraći** je naziv za prisutnost eritrocita u mokraći.

Hematurija može biti makroskopska (vidljiva golim okom kao crveno obojenje mokraće) ili mikroskopska (vidljiva mikroskopskim pregledom urina). 
Makroskopska hematurija očituje se smeđkastim ili crvenim obojenjem urina, koje ne mora uvijek biti znak eritrocita u urinu (može se javiti nakon pojedine vrste hrane, npr. cikla).

Hematurija može biti izolirana ili udružena sa ostalim poremećajima u sastavu mokraće kao što su npr. proteinurija ili leukociturija. Nalaz hematurija obično zahtjeva daljnju dijagnostičku obradu mokraćnog sustava. (npr. ultrazvuk, rtg snimanje).

Uzrok pojave eritrocita u mokraći može biti vrlo raznolik npr.:
* novotvorine, upale ili ciste svih dijelova mokraćnog sustava 
* bubrežni kamen, trauma i strana tijela
* nefritički sindrom (uzrokovan različitim bolestima bubrega)

Crveno obojenje mokraće mogu uzrokovati:
* eritrociti
* hemoglobin (samo protein bez stanica)
* ostali pigmenti:
** porfirin kod porfirija
** betanin (nakon jedenja npr. cikle)

## References

## Vanjske veze
Marš na Drinu

**Na Drinu** (poznatiji kao **Marš na Drinu**) je tradicionalni srpski marš koji je komponovao Stanislav Binički početkom Prvog svetskog rata u čast pobede srpske nad austrougarskom vojskom na Ceru. Ova pesma postala je simbol hrabrosti Srba tokom Prvog svetskog rata koji su u tom ratu bili na strani saveznika i, uprkos ogromnim ljudskim gubicima, izašli kao pobednici u ratu. Pobeda malobrojne srpske vojske nad superiornom austrougraskom vojskom ujedno predstavlja i prvu pobedu savezničkih sila u Prvom svetskom ratu.

Tekst za pesmu napisao je tek 1964. godine srpski novinar i pesnik Miloje Popović.

## Popularna izvođenja
* The Shadows - "March to Drina" on the album *[[Shadow Music]]* (1966)
* Radomir Mihailović Točak - "Marš..." on the EP "Marš..." / "...na Drinu" (PGP RTB 1984)
* Laibach - "Mars on River Drina" on the album *[[NATO (album)|NATO]]* (1994)
* Patti Page - "Drina (Little Soldier Boy)" released as a Columbia 45, EP, US, 1964
* Chet Atkins - "Drina" on the album *[[From Nashville With Love]]*, 1966
* Jorgen Ingmann - "Marchen Til Drina" as Metronome 45 single, Denmark, 1963
* The Jokers - "Drina" as a Discostar and Brunswick 45 single, Belgium, 1963 Second Hand Songs: Drina March.
* The Spotnicks - "Drina" as a 45 single on Swedisc and W & G, Sweden, 1964
* Leon Young String Chorale- "Drina" as a 45 single, UK, Columbia, 7236, 1964 45cat.com.
* James Last - on LP *Trumpet A Go Go, Vol. 3*, 1968
* Frankie Yankovic - "Drina (Little Soldier Boy)" on the LP *Saturday Night Polka Party*, 1967 discogs.com.
* Will Glahé's Bohème Ballhouse Band - "Drina Marsch" on Decca LP, 1964
* The Nashville String Band - "Drina" on the eponymous album, 1969
* Bert Landers & Konrad Grewe - "Drina Marsch" from the album *Schlager-Cocktail: Die 16 Spitzenschlager*
* Horst Wende und sein Orchester – "Drina Marsch", Polydor 52 172, 7" 45 single, Germany, 1963
* Kirmesmusikanten - "Drina Marsch", 7" 45 single, RCA, Germany, 1975.
* Gunter Noris und die Big Band der Bundeswehr - *WM-Parade*, Germany, 1974
* Arne Domnerus Sekstett - on the LP *Ja, Vi Älskar*, Zarepta ZA 36010, Norway, 1978
* Cherry Wainer - on the LP *Musik Im Blut*, Discoton 75289, Germany
* Kurt Henkels und sein Tanzorchester 
* Bauernkapelle Mindersdorf - on the album *In der Musikscheune*, Tyrolis, Germany, 2008
* Captain Harp - on the LP *Harmonica Highlights*, ZYX Music, 2010
* Henry Arland and Hans Bertram - "Drina Marsch (Mars na Drini)", or "Drina (In den Bergen singt der Wind)", on the LP *Clarinet Fascination*, Polydor, 1972

## Vanjske veze
* Audio snimak

## Reference
Operacija Herbstnebel

**Operacija Jesenja magla** (nem. *Herbstnebel*) je bila zajednička operacija Nemaca, Bugara i ljotićevaca protiv četnika u Srbiji.

Vođena je od 24. do 29. oktobra 1943. godine u predelu između Užica i Kokinog Broda.

## Izvori

## Povezano
* Spisak osovinskih operacija u Jugoslaviji
* Spisak nemačkih operacija protiv četnika u Drugom svetskom ratu